Gulu
Gulu (angl. Gulu) – miestas Ugandos šiaurinėje dalyje, ~300 km į šiaurę nuo Kampalos, antras pagal dydį miestas šalyje. Rajono centras. Yra oro uostas, stotis prie Tororo–Pakvačo geležinkelio linijos. Žemės ūkio regiono prekybinis centras. Maisto pramonė. Veikia universitetas, kelios ligoninės, katalikų bažnyčia, karinis dalinys. Dominuojanti tauta Gulu mieste – ačioliai (~80 % gyventojų).